बोले- फिल्म के डायलॉग ‘जल लीजिए’ में पहली बार पानी को जल कहते सुना
शाहिद कपूर को फिल्म इंडस्ट्री में 20 साल पूरे हो चुके हैं। शाहिद कपूर ने हाल ही में इस मौके पर रेडियो नशा से 20 सालों के सफर के बारे में बातचीत की। उन्होंने डायरेक्टर सूरज बड़जात्या के साथ फिल्म विवाह में काम करने काHeard water called water for the first time in the dialogue of the film 'Jal liye'
शाहिद कपूर को फिल्म इंडस्ट्री में 20 साल पूरे हो चुके हैं। उन्होंने हाल ही में इस मौके पर रेडियो नशा से अपने 20 सालों के सफर के बारे में बातचीत की। उन्होंने डायरेक्टर सूरज बड़जात्या के साथ फिल्म विवाह में काम करने का एक्सपीरियंस भी शेयर किया।
उन्होंने बताया कि क्योंकि वो एक बड़े शहर में पले-बढ़े हैं इसलिए उन्हें विवाह फिल्म में डायरेक्टर का विजन समझने में काफी मुश्किल हुई।
शाहिद कपूर और अमृता राव की फिल्म विवाह 2006 में रिलीज हुई थी। ये उस साल की सबसे ज्यादा कमाई करने वाली फिल्मों में से एक थी। फिल्म ने वर्ल्डवाइड करीब 48 करोड़ रुपए की कमाई की थी।
फिल्म की सेटिंग को समझना बहुत मुश्किल था: शाहिद 
शाहिद कपूर ने कहा कि फिल्म की सेटिंग को समझना उनके लिए आसान नहीं था और शूटिंग के दौरान उनके मन में अक्सर ये ख्याल आता रहता था कि ये क्या हो रहा है। उन्होंने कहा- जाहिर है मैंने फिल्म की स्क्रिप्ट पढ़ी थी।
शाहिद ने कहा- इसके बाद भी मुझे समझ में नहीं आता था कि सेट पर चल क्या रहा है। फिल्म में पानी को भी जल कहना था। मुझे लगता रहता था कि ऐसे बात क्यों हो रही है ? जल क्या होता है, हम तो इसे आम भाषा में पानी ही कहते हैं। मैंने पहली बार ऐसा कुछ सुना था।
मुझे लगता था मैं विवाह जैसी फिल्म नहीं कर पाऊंगा: शाहिद 
शाहिद कपूर ने आगे कहा- इन सबके बाद फिल्म के गानों में किसी उम्र दराज व्यक्ति की आवाज थी। मुझे सेट पर हर पल ये लगता था की मैं ये कैसे कर पाऊंगा। लेकिन मेरे मन में सूरज जी के लिए काफी इज्जत थी, आज भी है।
इसलिए मैं उनकी हर बात मानता गया और उसके बाद जो हुआ उसका रिजल्ट आप देख ही चुके हैं। वो मुझसे कहते थे कि मुझपर भरोसा रखो और जैसा मैं कहता हूं, वैसा करते जाओ।
हिट कॉलेज रोमांस ड्रामा के दशक में सूरज ने बनाई विवाह
शाहिद कपूर ने ये भी बताया कि 2006 में जब विवाह रिलीज हुई थी तब यंग लोगों की जिंदगी और कॉलेज लाइफ पर बेस्ड यश राज और धर्मा प्रोडक्शन की फिल्में पसंद की जाती थीं। सूरज ने अपनी फिल्म में ठीक इससे उल्टा सब्जेक्ट चुन लिया था।
शाहिद कपूर ने कहा- सूरज ने एक ऐसी फिल्म बनाई थी जिसकी जड़ें समाज की रूढ़ीवादी सोच में है। लेकिन, उन्होंने इस फिल्म की टोन को पॉजिटिव रखा और उनका ये फॉर्मूला काम कर गया।
शाहिद ने आगे कहा- सूरज जानते थे कि जिस ऑडियंस को ध्यान में रखकर वो ये फिल्म बना रहे हैं उनके लिए काफी समय से कोई कंटेंट नहीं आया है। ये उनका कम्फर्ट जोन है और उन्होंने बहुत अच्छा काम कर दिखाया।
फिल्म में शाहिद ने पगड़ी पहनने से मना कर दिया था: सूरज 
पिंकविला को दिए एक इंटरव्यू में सूरज ने बताया था कि वो विवाह की शूटिंग के दौरान शाहिद को अक्सर चिढ़ाया करते थे। सूरज ने कहा- शाहिद को अरेंज्ड मैरिज के बारे में कुछ नहीं पता था। जब शादी हो रही थी तो फिल्म के क्लाइमैक्स में शाहिद ने कहा था मैं ये पगड़ी क्यों पहनूं ? मैंने कहा कि पहननी पड़ेगी तो वो रूठ गया। लेकिन, फिर अपनी शादी में तो सब कुछ किया ही उसने!